РЕШЕНИЕ НА КОМИСИЯТА
от 13 ноември 2007 година
за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Обединеното кралство
(нотифицирано под номер C(2007) 5549)
(Текст от значение за ЕИП)
(2007/731/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти, с цел доизграждането на вътрешния пазар (2), и по-специално, член 10, параграф 3 от нея,
като има предвид, че:
(1)
Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността и за отмяна на Решение 2006/135/ЕО (3), въвежда някои защитни мерки, които се прилагат с цел да се предотврати разпространението на болестта и включват създаването на области А и Б в следствие на подозирано или потвърдено избухване на болестта.
(2)
Обединеното кралство нотифицира Комисията за избухване на високопатогенна инфлуенца по птиците от подтип H5N1 в стопанство за домашни птици на своя територия в графство Съфолк и предприе съответните мерки, предвидени в Решение 2006/415/ЕО, включително създаването на области А и Б, както е предвидено в член 4 от това решение.
(3)
Комисията разгледа предприетите мерки заедно с Обединеното кралство и е удовлетворена от факта, че границите на области А и Б, установени от компетентния орган в тази държава-членка, са на достатъчно разстояние от настоящото местоположение на избухването. Следователно областите А и Б в Обединеното кралство, могат да бъдат потвърдени и продължителността на тази регионализация - фиксирана.
(4)
Настоящото приложение към Решение 2006/415/ЕО е остаряло, тъй като защитните мерки, свързани с избухване на инфлуенца по птиците в Германия, са изтекли и следователно приложението следва изцяло да се замени.
(5)
Решение 2006/415/ЕО следва да бъде съответно изменено.
(6)
Предвидените в настоящото решение мерки следва да бъдат преразгледани на следващата среща на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 13 ноември 2007 година.